**AGENȚIA PENTRU PROTECȚIA MEDIULUI HUNEDOARA**

Nr. 3427/15.02.2024

**ACORD DE MEDIU (PROIECT )**

**Nr.3427 din 15.02.2024**

Ca urmare a solicitării de emitere a acordului de mediu adresate de **SC VIVA CONSTRUCT SRL** cu sediul în Deva, str. Depozitelor, nr.2B , jud. Hunedoara, înregistrată la Agenţia pentru Protecţia Mediului Hunedoara cu nr.3427/12.04.2023, în baza Legii nr.292 /2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.49/2011,cu modificările şi completările ulterioare, după caz, se emite :

**ACORD DE MEDIU**

pentru proiectul **,, EXPLOATARE DE AGREGATE MINERALE şi REALIZARE IAZ PISCICOL ’’** propus a fi realizat în localitatea Săuleşti, judeţul Hunedoara în scopul stabilirii condiţiilor şi a măsurilor pentru protecţia mediului care trebuie respectate pentru realizarea proiectului care prevede:

**I.1.Proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa 2 pct.2 lit.a**

2.Descrierea proiectului şi a tuturor caracteristicilor lucrărilor prevăzute de proiect, inclusiv instalaţiile , echipamentele şi resursele naturale utilizate:

Proiectul propune extinderea în adâncime a perimetrului de exploatare a agregatelor minerale din perimetrul SĂULEŞTI astfel încât , freaticul local să fie traversat , formându-se o retenţie de apă necesară în scopul realizării unui iaz piscicol (heleşteu ).

Perimetrul ,,Săuleşti ’’ este situat în extravilanul localităţii Săuleşti, jud. Hunedoara este proprietate privată aparţinând , persoanei juridice SC VIVA CONSTRUCT SA conform Certificatului de urbanism nr. 107/04.08.2022 emis de Primăria oraşului Simeria cu valabilitate 12 de luni de la data emiterii(prelungire din 05.08.2023 -05.08.2024);

Din punct de vedere hidrografic, perimetrul se află pe corpul de apă subterană freatic: culoarul Râului Mureş cod ROMU07 .Deasemenea perimetrul se află la o distanţă de cca. 260 m de corpul de apă de suprafaţă MUREŞ, conf.Arieş-conf.Cerna, cod RORW4.1\_B7.

Coordonatele de delimitare în sistem „Stereo 70” ale perimetrului proiectului sunt:

|  |  |  |  |  |  |  |
| --- | --- | --- | --- | --- | --- | --- |
| **nr. pct.** | **coordonate STEREO 70** | |  | **nr. pct** | **coordonate STEREO 70** | |
| **x** | **y** | **x** | **y** |
| 1 | 487551.000 | 344198.000 | 10 | 487519.000 | 343995.000 |
| 2 | 487564.000 | 344191.000 | 11 | 487517.000 | 343996.000 |
| 3 | 487590.000 | 344176.000 | 12 | 487491.000 | 344014.000 |
| 4 | 487591.000 | 344175.000 | 13 | 487490.000 | 344014.000 |
| 5 | 487598.000 | 344168.000 | 14 | 487479.000 | 344023.000 |
| 6 | 487623.000 | 344144.000 | 15 | 487432.000 | 344057.000 |
| 7 | 487646.000 | 344124.000 | 16 | 487427.000 | 344060.000 |
| 8 | 487576.000 | 343954.000 | 17 | 487498.000 | 344232.000 |
| 9 | 487525.000 | 343990.000 | 18 | 487521.000 | 344216.000 |

Suprafaţa perimetrului Săuleşti este de **cca.33617,50 mp.**

Lucrările au fost executate până în prezent pe o suprafață de cca. 12 000 mp și adâncime maximă cuprinsă între 6,80-7,20 m.

Caracteristici perimetrului de exploatare:

- lungimea totală = max.190,0 m

- lăţimea max. = 180,0 m

-adâncimea maximă de exploatare = 9,0 m de la suprafaţa terenului.

-cota finală la talpa lucrării = 178,80 m med MN

-capacitatea anuală de producție: 99 500 mc agregate minerale/an;

Vecinătăți:

- la nord, sud și vest : terenurile agricole din zonă.

- la est se află baza de producție a SC VIVA CONSTRUCT SRL,

- la la o distanță de cca. 220-230 m spre est și nord față de amplasament se află râul Mureș (malul stâng).

Accesul: se realizează din drumul național DN 7 tronson Deva-Simeria, pe drumul comunal de legătură cu satul Săulești și în continuare, pe un drum tehnologic cu lungimea de cca. 150-200 m, ce traversează incinta Bazei de producție a firmei VIVA CONSTRUCT SRL.

Lucrările propuse vor consta din :

Descrierea principalelor caracteristici ale proceselor de producție

Procesul de producție al proiectului propus, reprezintă continuarea lucrărilor de exploatare a agregatelor minerale executate în mod curent, constând din realizarea succesivă a lucrărilor de decopertare a terenului și de exploatare (extracție) a agregatelor minerale din amplasament.

- lucrările de decopertare: sunt reprezentate de îndepărtarea solului vegetal cu grosime medie de 1,0 m de pe suprafața nedecopertată cu lucrările anterioare (= cca. 21 600 mp), cu ajutorul unui buldozer sau după caz, prin excavare.

Pământul rezultat din descopertare va fi depozitat temporar pe marginea excavațiilor Ia o distantă de cca 3-4 m, urmând a se utiliza la amenajarea taluzurilor heleșteului, a zonei adiacente a acestuia și la amenajarea unui dig perimetral de protecție împotriva inundațiilor.

- lucrările de de exploatare (de extracție) - se vor executa prin excavarea agregatelor minerale în debleu cu profil trapezoidal având înclinarea de 1:1,5, cu ajutorul unor excavatoare, fiind încărcate în mijloace auto și transportate la stațiile de sortare-spălare ale beneficiarului din incinta Bazei de producție aparţinând titularului, situată în proximitatea perimetrului de exploatare .

- Accesul utilajelor la lucrările de exploatare se va realiza pe rampe tehnologice provizorii care se vor extrage la finalizarea exploatării ”în retragere”, locațiile acestora fiind amenajate după caz, ca pontoane pentru deservirea heleșteului.

- transportul: agregatele minerale exploatate se vor încărca direct în autobasculante de 26-36 to, prevăzute cu bene etanșe, fiind transportate în vederea prelucrării prin sortare-spălare la Baza de producție a firmei VIVA CONSTRUCT SRL, situată în apropiere ).

Procese de producție în etapa de funcționare a heleșteului:

În aceată etapă, procesul tehnologic este reprezentat de creșterea peștelui în regim tradițional, constând din următoarele faze ciclice:

- popularea heleșteului cu puiet procurat de la ferme specializate;

- creșterea peștelui prin hrănire naturală și ocazional cu șroturi ecologice până la atingerea greutății optime de recoltare;

- recoltarea peștelui prin pescuit recreativ.

Alimentarea cu apă potabilă: se va consuma apă îmbuteliată procurată din surse externe;

Apa menajeră: nu este necesară; pentru nevoile personalului este amenajat un refugiu dotat cu un WC ecologic, întreținut de un prestator specializat, pe baze contractuale.

Apa tehnologică: la exploatarea agregatelor minerale nu este necesară.

Apa piscicolă: după amenajare, heleșteul va fi alimentat din freaticul local în regim natural și din apele pluviale căzute pe amplasament.

Necesarul de apă piscicolă Npiscicol = 55,0 mii mc

Evacuarea apelor uzate:

- ape menajere uzate: nu rezultă;

- apa tehnologică uzată : nu rezultă

- apele pluviale: se vor scurge pe panta terenului și prin șanț de gardă în râul Mureș;

Alimentarea cu energie electrică: nu se utilizează; Iluminatul de noapte se asigură cu surse fotovoltaice.

În faza de execuţie vor fi folosite următoarele utilaje :

- buldozer = 1 buc;

- autoîncărcător frontal = 2 buc;

- excavatoare = 3 buc;

- autobasculantele = 6 buc.

Alternative pentru realizarea proiectului

Pentru implementarea proiectului, beneficiarul a studiat următoarele alternative:

- alternativa 0 - proiectul să nu se execute, fapt care ar fi condus la nerealizarea dezideratelor sale economice şi pe de altă parte, efectul benefic asupra comunităţii nu s-ar mai fi produs dar nu ar mai fi existat nici efectele negative asupra mediului care chiar dacă sunt reduse, vor exista.

- alternativa 1: implementarea proiectului pe un alt amplasament. Această alternativă s-a dovedit dificil de realizat datorită următoarelor motive:

- variabilitatea elementelor litologice face ca nu toate terenurile din zonă să prezinte condiţiile favorabile pe care le prezintă amplasamentul propus;

- achiziţionarea terenurilor necesare este dificilă ;

- situarea unor terenuri identificate ca fiind tehnic corespunzătoare în zone cu interdicție de construire;

- accesul dificill şi/sau distanţele mari la care se află situate alte amplasamente identificate;

- în aceste condiţii, implementarea proiectului pe un alt amplasament ar fi devenit dificilă şi nerentabil economic pentru beneficiar iar efectele asupra mediului ar fi fost aceleaşi.

- alternativa 2: implementarea proiectului pe amplasamentul prezentat, datorită

următoarelor motive:

- condiţiile de amplasare şi codiţiile litologice sunt favorabile realizării unei exploatări rentabile tehnic şi economic a agregatelor minerale şi totodată, freaticul asigură alimentarea cu apă a heleşteului în regim natural, fără a fi necesare surse suplimentare;

- terenurile aferente proiectului sunt în proprietatea beneficiarului

- accesul la amplasament se face în condiţii tehnice bune, nu sunt traversate alte proprietăţi, nu este necesară formarea de noi căi de acces;

- amplasamentul este izolat față de cea mai apropiată localitate;

- efectele negative asupra mediului sunt minore fiind uşor de remediat, fără să necesite eforturi financiare mari sau o tehnică deosebită.

***Impactul cumulat al proiectului propus cu alte proiecte existente, sau aprobate asupra factorilor de mediu și măsuri de diminuare a acestuia***

La cca. 350 m sud - est de amplasamentul iazului piscicol priectat Săulești, a fost amenajat un iaz piscicol cu suprafața luciului de apă de 5,3 ha și un volum de cca.55000 mc de apă.

În general, amenajările de iazuri piscicole și extracția agregatelor minerale, influențează într – o mică măsură calitatea factorilor de mediu aer, sol, și subsol și accidental apele din freatic, în perioada extracției efective a balastului, a amenajării iazurilor și în perioada reconstrucției ecologice a zonei.

În etapele de amenajare a iazului proiectat ”Săulești”, efectele anticipate nu vor fi cumulate cu alte lucrări, deoarece în apropierea obiectivului, la cca. 350 m SE, există un singur lac cu suprafața luciului de apă de 5,3 ha. La finalul lucrărilor de amenajare a iazului piscicol ”Săulești” suprafața totală a luciului de ape în perimetrul balastierei va fi de 8,06 ha.

Având în vedere că în regiune există un singur lac piscicol, în suprafață de 5,3 ha se poate considera că impactul cumulativ asupra mediului și populației în perioada de execuție a lucrărilor nu este semnificativă, această afirmație se face și din următoarea perspectiva;

- în ultimii anii, în zonă s – au desfășurat aceleași categorii de lucrări: exploatări de agregate minerale cu amenajări de iazuri piscicole;

- conform titularului, la execuția lucrărilor, în ultimii ani, nu au fost sesizări legate de emisii semnificative de poluări în mediu;

- distanțele până la zona rezidențială a localităților este de peste 0,3 – 2,0 km, și conform titularului, în ultimii ani, nu au fost semnalate sesizări din partea locuitorilor sau din partea administrației locale.

Cu privire la impactul cumulativ, după finalizarea lucrărilor de amenajare a iazului piscicol Săulești, în zona de luncă a râului Mureș, se remarcă următoarele aspecte de mediu:

- Creșterea suprafeței luciului de ape cu cca. 2,76 ha, este nesemnificativă în comparație cu suprafeța luciului de ape existent în perimetrul Săulești.

- Schimbarea folosinței terenurilor în zonă – din teren agricol în iaz piscicol, prin apariția unei zone cu luciu de ape, va forma un punct de atracție pentru turiști, sau amatori de pescuit – pe termen mediu și lung.

- Se accentuează că folosința zonei este deja afectată în zonă de luncă a râului Mureș ca urmare a exploatărilor istorice de balast, odată cu realizarea amenajării piscicole această suprafață cu luciu de apă va crește cu 2,76 ha;, Apariția de habitate acvatice extinse – atragerea de specii de păsări care preferă habitatele acvatice (pe termen mediu și lung);

- Creșterea evaporației în zonă și schimbarea nesemnificativă a microclimatului local, crearea unor zone favorabile pentru formarea ceții (prezente și de – a lungul cursului de apă Mureș – în sezonul rece);

- Nu este afectat semnificativ nivelul apei subterane deoarece distanța până la râul Mureș de cca. 200 m în cazul iazul pisicicol ”Săulești”, pânza freatică este direct influențată de precipitații și mai puțin de nivelul râului. Nu se captează forțat ape din freatic și nu se evacuează ape uzate. Nu vor fi lucrări suplimentare pentru menținerea echilibrului ecologic în zonă.

- În situația nefurajării peștilor din iazul piscicol, nu se poate prognoza un impact cumulativ semnificativ asupra calității freaticului în zonă și asupra cursului râului Mureș;

- Pe suprafața iazurilor pot apărea depuneri atmosferice de poluanți (inclusiv pulberi, care în condiții de menținere a calității aerului atmosferic în zonă, nu generează pe termen lung un impact semnificativ, asupra calității apei freatice și asupra calității cursului de apă Mureș;

- Prin amenajarea zonei pentru producție piscicolă și pescuit de agrement se pot înregistra efecte legate de gestiunea improprie a deșeurilor menajere și trafic rutier, însă la nivel nesemnificativ. Aceasta, în condițiile în care operatorii din zonă vor amemaja spații corespunzătoare de depozitare a deșeurilor, pentru parcare și de utilități sociale.

- Având în vedere cele de mai sus situația existentă deja în zonă – cu 5,3 ha luciu de apă, crearea amenajării piscicole ”Săulești” prin exploatarea nisipului și pietrișului **nu va genera un impact cumulativ semnificativ asupra factorilor de mediu.**

Cele două iazuri se află pe direcția de curgere a curentului subteran, de la SE spre NV. Datorită distanței dintre cele două iazuri, de cca. 350 m, a grosimii mari a depozitelor de agregate minerale, a debitelor relative mari a acviferului, a gradientului mare a freaticului și a suprafeței reduse a luciului de ape din heleștee, nu se preconizează un impact negativ asupra apelor freatice. (scăderea nivelului hidrostatic, lipsa unor poluatori mari în zonă și a unor perimetre de captarea apelor subterane).

Organizarea de şantier

Nu este necesară o nouă organizare de șantier, utilizându-se dotările existente în incinta Bazei de producție a firmei VIVA CONSTRUCT SRL din vecinătatea perimetrului de exploatare (obiectiv reglementat separat).

Nu sunt amenajate parcări; după terminarea programului, utilajele folosite la excavare și încărcare sunt parcate pe punctul de lucru iar autobasculantele folosite la transport aparținând beneficiarilor nu vor rămâne pe amplasament.

Execuţia lucrărilor pentru refacerea amplasamentului în caz de accidente şi/sau la încetarea activităţii

Se vor face în conformitate cu legislaţia în vigoare privind aplicarea şi urmărirea măsurilor stabilite în planul de refacere a mediului şi proiectul tehnic, precum şi reglementarea modului de operare cu garanţia financiară pentru refacerea mediului afectat de activităţile miniere, societatea va constitui garanţia financiară pentru refacerea mediului, conform Anexei VALOAREA LUCRĂRILOR DE REFACERE A MEDIULUI - Lucrări de refacere a mediului prevăzute în programul de conformare şi în proiectul tehnic, din Devizul General privind cheltuielile necesare pentru închiderea, ecologizarea şi monitorizarea postînchidere a perimetrului de exploatare.

La terminarea lucrărilor de excavare a terenului se vor executa următoarele lucrări

de amenajare a excavației rezultate ca heleșteu:

- se vor rectifica, finisa și compacta taluzurile excavațiilor realizate la o înclinare de

1:1,5 în scopul asigurării unei bune stabilități;

- se va nivela zona adiacentă heleșteului și se va amenaja digul de protecție împotriva eventualelor inundații din pîmântul rezultat la decopertare;

- taluzurile vor fi îmbrăcate cu sol vegetal provenit din decopertare, până la nivelul apei ; solul vegetal depus pe taluzuri se va nivela și compacat corespunzător ;

- se va executa înierbarea taluzurilor heleșteului până la nivelul apei și înierbarea zonei adiacente heleșteului, inclusiv digul.

- se vor amenaja accesele necesare la luciul de apă

- heleșteul se va proteja cu o împrejmuire solidă, prevăzută cu porți de acces securizate.

- se vor evacua eventualele deșeuri rămase și utilajele folosite la refacerea terenului.

Măsurile concrete şi necesarul fizic şi valoric al lucrărilor de refacere se vor stabili în Planul de refacere a mediului şi în Proiectul tehnic de refacere a mediului care se vor întocmi conform prevederilor legislative în vigoare, stabilindu-se totodată şi valoarea garanţiei financiare pentru refacerea mediului. Proiectele menţionate şi valoarea garanţiei financiare pentru refacerea mediului vor fi prezentate APM Hunedoara pentru avizare.

Pe perioada de implementare a proiectului se vor produce următoarele tipuri de deşeuri:

deșeuri de la excavarea minereurilor nemetalifere (sol vegetal decopertat:) cod 01 01 02-21 600 mc, deşeuri municipale amestec cod 20 03 01- 500 kg/an, uleiuri minerale uzate cod 13 02 08-800 l/an deşeuri ce vor fi gestionate conform prevederilor legale în vigoare;

**II. Motivele şi considerentele care au stat la baza emiterii acordului de mediu**

1.Pentru proiectul propus s-a ales alternativa optimă pentru amplasarea perimetrului de exploatare.

2.S-a luat în considerare cumularea impactului cu impactul altor proiecte existente şi/sau aprobate

3.Nu se suprapune cu perimetre de protecţie pentru surse de alimentare cu apă şi nici nu se află în perimetre de protecţie a surselor de apă subterană .

4. **Nu se află în arii naturale protejate de interes naţional sau comunitar .**

5.Raport privind impactul asupra mediului întocmit de Ioan Refec (Certificat de atestare seria RGX nr.322/21.07.2022 valabil până la data de 21.07.2025) înreg. la APM Hunedoara cu 9783/22.11.2023

6.Studiu de evaluare a impactului proiectului asupra corpurilor de apă de suprafaţă întocmit de SC Santimed Proiect SRL Sâncraiu de Mureş , jud. Mureş

7.Certificat de urbanism nr. 107/04.08.2022 emis de Primăria oraşului Simeria cu valabilitate 12 de luni de la data emiterii(prelungire din 05.08.2023 -05.08.2024) , faza (DTAC,DTAD, DTOE);

8. Proiect al Avizul de Gospodărire a Apelor nr.8843/ASN/33869/23.08.2023 emis de ABA Mureş

9.Punct de vedere emis de CFM domeniul Biodiveristate din cadrul APM Hunedoara din data de 26.04.2023

10.Punct de vedere nr. 13.549/05.07.2023 emis de Consiliul Judeţean Hunedoara

11.Puncte de vedere nr.47/04.012024, nr.1834 /07.07.2023,nr.3004/30.10.2023, nr.3420/03.01.2024 emise de Garda Naţională de Mediu Comisariatul Judeţean Hunedoara

12.Puncte de vedere nr.2319744/29.06.2023 , nr.20180/18.12.2023 emise de ISUJ Hunedoara

13.Puncte de vedere nr.11046/03.07.2023 , 17676/06.11.2023,emise de DSVSA Hunedoara

14. Decizia nr. 8843/ASN/33869/18.05.2023, emisă de ABA Mureş

15. Devizul general , Proiectul tehnic şi Planul de refacere a mediului pentru perimetrul de exploatare ,,Săuleşti’

16.Acord de reabiltare nr.2617/21.02.2022 încheiat cu Primăria Simeria

III. **Concluziile Raportului privind impactul asupra mediului şi măsurile pentru prevenirea , reducerea şi compensarea efectelor negative semnificative asupra mediului**

***Pentru factorul de mediu APĂ :***

Surse de poluare a apelor în faza de execuție a iazurilor piscicole sunt reprezentate de:

-Tehnologiile de execuție propriu – zise și haldarea materialului mineral (decoperta)

-Utilajele de excavație lucrări în perimetrul iazului și mijloacele de transport pentru resursele minerale;

-Prezența factorului uman;

Impactul se va manifesta numai pe suprafața perimetrului de exploatare şi va fi negativ, nesemnificativ, reprezentând o degradare minoră a calității existente a factorului de mediu sau o distrugere minimă a acestui factor în perspectiva protecției mediului.

***Măsuri de diminuare a impactului asupra factorului de mediu APĂ***

-Respectarea proiectului tehnic şi a limitelor perimetrului;

-Se interzice spălarea mijloacelor de transport/utilajelor pe malurile iazurilor;

-Nu se permite evacuări de ape uzate din organizarea de șantier;

-Se vor utiliza mijloace de transport și utilitare corespunzătoare din punct de vedere tehnic, cu verificarea tehnică efectuată la zi, pentru combaterea oricăror posibilități de producere a unor scurgeri de carburanți, uleiuri, sau alte lichide de la motor;

-Aprovizionarea cu motorină și alimentarea mijloacelor de transport și a utilajelor se va face de firme autorizate în spații special amenajate (platforme betonate);

-Se interzice abandonarea deșeurilor în zona iazului piscicol;

-Se interzice abandonarea substanțelor periculoase în zona iazului piscicol;

-Se vor respecta condițiile impuse prin Autorizația de Gospodărire a Apelor,

-Se va întocmi un plan de prevenire și combatere a poluărilor accidentale;

-Se va instrui personalului angajat asupra modului de exploatare a utilajelor și de acționare în cazuri de defecțiuni accidentale, precum și asupra modului de intervenție în cazul poluării accidentale;

-În timpul exploatării iazurilor piscicole se vor amplasa WC – urile ecologice pentru pescarii din zonă;

- Se va asigura colectarea deșeurilor menajere rezultate în timpul exploatării iazului piscicol;

-Se va consulta un specialist pentru programarea producției piscicole în timpul exploatării iazului piscicol;

***Conform SEICA, respectiv Avizului de Gospodarire a Apelor se va avea in vedere:***

-Menţinerea permanentă a pilierilor de siguranţă (min.50 m faţă de cel mai apropiat curs de apă , respectarea distanţelor minime prvăzute în normativele în vigoare , faţă de obiectivele existente în zonă:LEA, drumuri, vecinătăţi, sau aflate în curs de execuţie );

-Amenajarea şi consolidarea taluzelor bazinelor piscicole pe toată lungimea laturilor, în vederea evitării prăbuşirii acestora;

-Pentru perioada de exploatare a agregatelor minerale , se va solicita şi se va obţine autorizaţia de gospodărire a apelor pentru această activitate;

-În cazul producerii unor accidente la heleştee , daunele produse riveranilor sau persoanelor fizice şi juridice din aval vor fi suportate în totalitate de beneficiar;

-Amenajarea locului de depozitare temporară a materialului rezultat din decoperta stratului vegetal;

-În zona amenajaării se interzice folosirea substanţelor prioritare-prioritare periculoase aşa cum sun tele definite de HG 570/2016 şi a oricăror substanţe care pot produce poluarea de orice naturaă a solului/apei freatice ;

-Nu se permite alimentarea cu carburanţi a utilajelor şi mijloacelor de transport, precum şi activităţi de schimb de ulei sau reparaţii mecanice pe amplasamentul amenajării ;

-Titularul va anunţa ABA Mureş şi SGA Mureş începerea lucrărilor iar la finalizarea lor, vor solicita autorizarea obiectivului din punct de vedere al gospodăririi apelor

***Pentru factorul de mediu AER :***

În perioada de execuţie a lucrărilor necesare realizării proiectului, principalele surse de emisii atmosferice vor fi reprezentate de:

-emisii de pulberi în suspensii şi sedimentabile datorate activităţii de exploatare;

-emisii de pulberi în suspensii şi sedimentabile datorate circulaţiei mijloacelor de transport;

-emisii de noxe provenite de la gazele de eşapament ale motoarelor utilajelor de extracţie şi transport.

Impactul prognozat în timpul etapei de execuţie - negativ, nesemnificativ, reprezentând o degradare minoră a calității existente a factorului de mediu sau o distrugere minimă a acestui factor în perspectiva protecției mediului.

Impactul potențial în timpul funcționării iazului piscicol este nesemnificativ.

***Măsuri de diminuare a impactului asupra factorului de mediu AER***

***-***Umectarea drumurilor tehnologice în perioada secetoasă;

-Verificarea tehnică periodică a utilajelor folosite;

-Reducerea vitezei de deplasare a utilajelor;

-Se interzice incendierea vegetației uscate de pe malurile iazurilor;

-Încetarea activității în situații de condiții meteo neprielnice – vânt puternic și luarea tuturor măsurilor pentru prevenirea împrăștierii materialelor;

***Pentru factorul de mediu SOL***

Surse de poluarea solului :

-Lucrările de îndepărtare a vegetației erbacee și schimbarea folosinței terenului poate genera un impact asupra terenului și implicit asupra solului zonei; se ține cont că în prezent zona de luncă este teren arabil neexploatat și nu este disturbată de lucrările din vecinătate;

-Decopertarea orizontului de sol vegetal;

-Activitățile de excavații și exploatare material mineral pentru realizarea cuvetei iazului piscicol;

-Scurgeri potențiale de carburanți, uleiuri și alte lichide de motor, de la utilajele folosite pentru lucrările pregătitoare și de execuție iaz piscicol;

-Depozitări improprii de deșeuri pe zone neamenajate;

-Depozitări improprii de combustibili – motorină.

***Măsuri de diminuare a impactului asupra factorului de mediu SOL ŞI SUBSOL***

-Respectarea întocmai a proiectul, cu punere în operă a tuturor măsurilor de prevenire a poluării accidentale.

-La transvazarea motorinei se vor utiliza tăvițe metalice, iar în cazul producerii unor scurgeri se vor folosi granule ecologice absorbante;

-Interzicerea cu desăvârşire a depozitării de agregate extrase pe terenurile învecinate şi pe marginea drumului.

-Efectuarea verificării tehnice periodice a stării utilajelor şi a sistemului de eșapament a motoarelor cu ardere internă.

-Să se facă recepţia lucrărilor, pe faze de execuţie.

-Înainte de începerea lucrului se vor verifica starea tehnică a utilajelor.

-Se va monitoriza permanent starea taluzurilor, în cazul observării unei alunecari, degradări se va anunța șeful de balastieră, care va lua măsuri pentru eliminarea lor imediată.

-După încheierea lucrărilor se va curăța zona fronturilor de lucru, astfel încât taluzurile şi zona adiacentă să rămână curate şi să poată fi depus sterilul și solul vegetal pe taluzurile iazului piscicol;

-Zonele poluate cu combustibil şi lubrifianţi se vor decapa, pe aceste locuri urmând să se depună sol curat. Partea decapată va fi eliminată în conformitate cu prevederile legii;

-Se va evita înlăturarea inutilă a vegetației erbacee de pe amplasament;

-Decopertarea se va face în limita strictului necesar, fiind ulterior redepusă pe amplasament, pentru refacerea terenului și integrarea peisagistică a zonei;

-Se va urmări permanent starea terenului în zona de execuție a lucrărilor pentru identificarea și împiedicarea formării unor fenomene torențiale, scurgeri, șiroiri pe taluzuri, eroziuni, care ar putea antrena materialul mineral pe sol și în cursul de apă;

-Terenurile afectate de lucrări și care nu sunt acoperite de luciul de ape vor fi redate cadastrului natural, imediat după ce au devenit libere de sarcini tehnologice, prin racordul la relieful și peisajul natural.

-Se vor asigura condițiile pedologice, pentru dezvoltarea biodiversității prin reconstrucția ecologică a zonei, așternerea de sol fertil și eventual plantare de ierburi perene specific zonei;

-Se interzice repararea de orice fel a utilajelor pe amplasamentul proiectului ;

-Interzicerea abandonării deșeurilor, respectiv se impune utilizarea spaţiului din zona organizării de șantier pentru depozitarea temporară a deșeurilor generate;

-Se interzice executarea lucrărilor în condiții meteo extreme;

-Alimentarea cu carburant se realizează în spații special amenajate, din incinta organizării de șantier;

-Se impune utilizarea materialelor absorbante în cazul unor scurgeri de produse petroliere

Impactul prognozat în timpul etapei de execuţie - negativ, nesemnificativ, reprezentând o degradare minoră a calității existente a factorului de mediu sau o distrugere minimă a acestui factor în perspectiva protecției mediului.

***ZGOMOTE ŞI VIBRAŢII***

Sursele generatoare de zgomote sunt utilajele tehnologice care funcţionează în perimetrul balastierei: excavator, încărcător frontal, autobasculante.

Nivelul de zgomot produs de utilajele care lucrează în balastiera, are caracter de joasă frecvenţă şi nu afectează mediul înconjurător şi personalul din balastieră.

În situaţia funcţionării simultane a tuturor surselor de zgomot, luând în considerare doar distanţa dintre sursă şi receptor şi neglijând atenuările datorate vegetaţiei, reliefului şi vântului, nivelul zgomotului calculat la cel mai apropiat receptor va fi inexistent. Considerăm că în situaţia în care în balastieră funcţionează simultan un utilaj terasier si 2 autobasculante, nivelul de zgomot nu depăşeşte valoarea admisibilă la limita incintelor industriale de 65 dB (A) prevăzută de STAS 10009/2017.

***Măsuri de diminuarea a ZGOMOTELOR ŞI VIBRAŢIILOR***

-managementul transporturilor – optimizarea traseelor;

-utilizarea de mijloace de transport performante, conforme din punct de vedere tehnic;

Utilajele folosite fiind prevăzute cu sisteme de amortizare, zgomotul și vibrațiile se vor produce în limite admisibile, astfel încât impactul va fi neglijabil.

***Pentru BIODIVERSITATE***

Amplasamentul proiectului se află la o distanţă de peste 1,5 km faţă de limita Rezervaţiei Naturale Arboretumul Simeria şi la peste 2 km faţă de ROSPA 0139 Piemontul Munţilor Metaliferi –Vinţu fără să se suprapună peste acestea.

***Măsuri de diminuare a impactului asupra BIODIVERSITĂŢII***

Principalii factori perturbatori, din zona amplasamentului, sunt traficul rutier de pe drumul public din apropiere, traficul rutier de pe drumurile tehnologice și activitățile agricole.

Flora, prezentă pe amplasament poate fi afectată, de traficul de pe drumurile tehnologice, prin depunerile de pulberi sedimentabile.

Fauna identificată în zona amplasamentului este formată din specii comune, obișnuite pentru terenurile situate în proximitatea așezărilor umane.

În privința faunei principalul factor perturbator este zgomotul generat de traficul auto care se desfășoară pe drumurile de exploatare agricolă şi pe DN 7 Deva - Simeria.

Impactul proiectului propus, nu duce la pierderi de suprafețe umede, din contră acestea se vor mări, apărând specii noi de acvifaună și habitate cu valoare conservativă ridicată. Din punct de vedere a biodiversității, amenajarea iazurilor piscicole vor conduce la un impact pozitiv.

Este recunoscut că amenajarea de iazuri piscicole favorizează instalarea vegetației specifice (stufăriș) și atragerea speciilor de avifaună care preferă habitate acvatice atât pentru cuibărire, cât și pentru hrănire.

Măsuri de diminuare

Pentru ca impactul asupra biodiversității zonei este unul pozitiv, în mod natural nu se propun măsuri de dimunuare. S – au propus măsuri care ar putea defavoriza apariția unor habitate pentru cuibărire pentru speciile de avifaună amintite.

Este posibil ca în zonă să apară indivizi aparținând și altor familii de păsări care preferă habitatele acvatice, (lacuri, bălți cu apă dulce).

În concluzie, impactul asupra biodoversității va fi neglijabil.

***Pentru PEISAJ***

În timpul executării lucrărilor de amenajare a iazurilor piscicole, impactul se manifestă prin:

-afectarea morfologiei zonei;

-transformarea peisajului într – unul specific zonelor industriale, pe durata execuției lucrărilor.

Se poate aprecia o afectare temporară a peisajului, care se va remedia după aplicarea măsurilor de reconstrucție ecologică a zonei.

În timpul lucrărilor de amenajare a iazului piscicol ”Săulești” peisajul zonei va fi modificat, prin creșterea suprafețelor cu luciu de apă, însă după finalizarea lucrărilor de reconstrucție ecologică, iazul piscicol realizat se va încadra în peisajul general al exploatației piscicole.

***PENTRU POPULAŢIE ŞI SĂNĂTATEA UMANĂ***

În zonă nu se găsesc obiective industriale care să genereze o poluare industrială semnificativă.

***FACTORII DE RISC ASUPRA MEDIULUI***

-pericolul de incendiu sau explozie poate aparea în cazul managementului defectuos, al combustibilului.

-risc de poluare accidentală ca urmare a pierderilor de produse petroliere;

Titularul va întocmi Planul de apărare împotriva inundaţiilor şi va convoca comandamentul local pentru aplicarea măsurilor planului în caz de depăşire a cotei de atenţie pe râul Mureș.

În acest caz utilajele vor fi retrase de pe amplasament pentru a evita poluări ale apei cu hidrocarburi şi uleiuri.

De asemenea titularul va întocmi planul de prevenire şi combatere a poluărilor accidentale pentru anul în curs.

**Măsuri pentru închidere /demolare/dezafectare şi reabilitare terenului în vederea utilizării ulterioare , precum şi efectul implementării acestuia**

La terminarea lucrărilor de excavare a terenului se vor executa următoarele lucrări

de amenajare a excavației rezultate ca heleșteu:

- se vor rectifica, finisa și compacta taluzurile excavațiilor realizate la o înclinare de

1:1,5 în scopul asigurării unei bune stabilități;

- se va nivela zona adiacentă heleșteului și se va amenaja digul de protecție împotriva eventualelor inundații din pîmântul rezultat la decopertare;

- taluzurile vor fi îmbrăcate cu sol vegetal provenit din decopertare, până la nivelul apei ; solul vegetal depus pe taluzuri se va nivela și compacat corespunzător ;

- se va executa înierbarea taluzurilor heleșteului până la nivelul apei și înierbarea zonei adiacente heleșteului, inclusiv digul.

- se vor amenaja accesele necesare la luciul de apă

- heleșteul se va proteja cu o împrejmuire solidă, prevăzută cu porți de acces securizate.

- se vor evacua eventualele deșeuri rămase și utilajele folosite la refacerea terenului.

Măsurile concrete şi necesarul fizic şi valoric al lucrărilor de refacere se vor stabili în Planul de refacere a mediului şi în Proiectul tehnic de refacere a mediului care se vor întocmi conform prevederilor legislative în vigoare, stabilindu-se totodată şi valoarea garanţiei financiare pentru refacerea mediului. Proiectele menţionate şi valoarea garanţiei financiare pentru refacerea mediului vor fi prezentate APM Hunedoara pentru avizare.

***Măsuri de reducere a impactului asupra climei***

Proiectul propus nu foloseşte tehnologii sau instalaţii mari de ardere, numărul de utilaje folosite este foarte redus. Se recomandă utilizarea utilajelor de extracţie a agregatelor minerale şi a autobasculantelor cu un grad de poluare, cât mai redus.

Prin studiul SECA se mentionează că efectul asupra nivelului hidrostatic din zonă este nesemnificativ, pierderile de apă prin evapotranspiratie fiind completate din precipitaţii.

***IV. Condiţiile care trebuie respectate :***

Realizarea acestui proiect se va face cu următoarele condiţii:

a)Respectarea proiectului tehnic care a stat la baza luării deciziei de emitere a acordului de mediu.

b)Proiectantul lucrărilor este răspunzător de soluţiile tehnice adoptate, prezentate în documentaţia depusă la APM Hunedoara.

c) Luarea măsurilor preventive necesare şi informarea APM Hunedoara şi a Comisariatului Judeţean Hunedoara al Gărzii Naţionale de Mediu, în termen de 2 ore de la luarea la cunoştinţă a apariţiei unei ameninţări iminente cu un prejudiciu asupra mediului sau de la producerea unui prejudiciu asupra mediului în conformitate cu prevederile OUG nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, cu modificările şi completările ulterioare.

d) Eventualele prejudicii aduse proprietăţii private sau publice, pe timpul execuţiei proiectului vor fi suportate de titularul Acordului de mediu.

e)Titularul de proiect/activitate va asigura capacităţile de colectare selectivă a deşeurilor rezultate de pe amplasament în timpul execuţiei lucrărilor de închidere , în vederea depozitării temporare şi gestionării lor, în conformitate cu prevederile legale în vigoare.

f)Respectarea legislaţiei din domeniul protecţiei mediului, precum şi a principiului abordării integrate a măsurilor necesare pentru prevenirea, reducerea şi controlul poluării precum şi a legislaţiei specifice din domeniul apelor , sănătăţii potecţiei muncii şi PSI.

g)Se vor respecta toate condiţiile pe factori de mediu impuse atât la etapa de construire cât în cea postînchidere.

h )Alimentarea utilajelor se va face în incinta bazei de producţei cu luarea tuturor măsurilor de prevenire a oricăror accidente cu efecte asupra mediului sau a sănătăţii umane;

i)Interzicerea executării pe amplasament a lucrărilor de reaparaţii la utilajele de lucru sau de transport inclusiv a schimbului de ulei;

j)Titularul are obligaţia de a deţine şi de a actualiza planul operativ de prevenire şi combatere a poluărilor accidentale în conformitate cu prevederile legale.

k)Respectarea condiţiilor în care a fost emis proiectul de Aviz de Gospodărire a Apelor nr. 8843/ASN/33869/23.08.2023 emis de ABA Mureş emis de ABA Mureş

l)Încadrarea în limitele impuse prin Ord. 756/1997 pentru aprobarea Reglementării privind evaluarea poluării mediului.

m)Încadrarea in limitele impuse prin STAS 12574/1987 (referitor la factorul de mediu aer).

n)Monitorizarea post-închidere va fi efectuată conform procedurilor prevăzute în anexa nr. 3 din Ordonanța nr. 2/2021 privind depozitarea deșeurilor

***V. Informaţii cu privire la procesul de de consultare a autorităţilor cu responsabilităţi în domeniul protecţiei mediului ( participante la comisiile de analiză tehnică )***

-în data de 27.06.2023 APM Hunedoara a trimis membrilor CAT memoriul tehnic depus de titular în vederea exprimării în scris a punctelor de vedere astfel au fost depuse următoarele puncte de vedere :

Punct de vedere nr.1834 /07.07.2023 emis de Garda Naţională de Mediu Comisariatul Judeţean Hunedoara

Punct de vedere nr.2319744/29.06.2023 emis de ISUJ Hunedoara

Punct de vedere nr.13.549/05.07.2023 emis de Consiliul Judeţean Hunedoara

Punct de vedere nr.11046/03.07.2023 emis de DSVSA Hunedoara

Decizia nr. 8843/ASN/33869/18.05.2023, emisă de ABA Mureş

-în data de 18.07.2023 s-a organizat la sediul APM Hunedoara şedinţa Comisiei de Analiză Tehnică pentru luarea deciziei etapei de încadrare

-în data de 06.12.2023 şi respectiv în data de 11.12.2023 s-au postat pe site-ul APM Hunedoara Raportul la studiul de impact şi respectiv Studiul de evaluare a impactului proiectului asupra corpurilor de apă de suprafaţă iar în 13.12.2023 s-au înştiinţat membrii comisiei de postarea acestuia;

-în data de 06.02.2024 s-a organizat la sediul APM Hunedoara şedinţa Comisiei de Analiză Tehnică pentru analiza calităţii raportului privind impactul asupra mediului şi pentru analiza punctelor de vedere transmise în scris de către membrii comisiei .

-Punct de vedere nr.3420/03.01.2024 emis de Garda Naţională de Mediu Comisariatul Judeţean Hunedoara

-Punct de vedere nr. 20180/18.12.2023 emise de ISUJ Hunedoara

-Punct de vedere nr. 17676/06.11.2023,emise de DSVSA Hunedoara

***VI.Informaţii cu privire la procesul de participare a publicului în procedura derulată***

-în data de 20.06.2023 titularul a publicat în cotidianul ,,Ziarul Hunedoreanului ’’ anunţul privind solicitarea de emitere a acordului de mediu în cadrul etapei de încadrare a proiectului ;

-în data de 26.06.2023 APM Hunedoara a postat pe site-ul propriu solicitarea titularului de emitere a acordului de mediu*;*

-în data de 28.08.2023 titularul a publicat în cotidianul ,, Ziarul Hunedoreanului’’ anunţul privind decizia etapei de încadrare **;**

-în data de 29.08.2023 APM Hunedoara a postat pe site-ul propriu anunţul public şi proiectul deciziei etapei de încadrare ;

-în data de 08.09.2023 APM Hunedoara a postat pe site-ul propriu decizia finală a etapei de încadrare

-în data de 14.11.2023 APM Hunedoara a postat pe site-ul propriu îndrumarul pentru definirea domeniului evaluării ;

-în data de06.12.2023 şi respectiv 11.12.2023 s-a postat pe site-ul APM Hunedoara Raportul la studiul de impact şi respectiv Studiul de evaluare a impactului proiectului asupra corpurilor de apă de suprafaţă;

-în data de 11.12.2023 titularul proiectului a publicat în cotidianul ,, Ziarul Hunedoreanului’’ anunţul privind dezbaterea publică şi s-a afişat de asemenea la avizierul Primăriei Simeria ;

-în data de 11.12.2023 s-a postat pe site-ul APM Hunedoara anunţul public privind dezbaterea publică;

-în data de 26.01.2024 s-a organizat la sediul titularului şedinţa de dezbatere publică la care nu s-a prezentat public interesat ;

-în data de 14.02.2024 titularul a publicat în cotidianul ,,Ziarul Hunedoreanului ’’anunţul privind decizia de emitere a acordului de mediu ;

-în data de 19.02.2024 APM Hunedoara a publicat pe site-ul propriu anunţul privind emiterea acordului de mediu;

***VII. Planul de monitorizare a mediului***

|  |  |  |
| --- | --- | --- |
| Factor de mediu | Program de monitorizare | Indicatorii urmăriți |
| Apă | Program de monitorizare a apelor subterane | - Calitate: indicatorii specifici de calitate a apelor care să permită compararea cu condiițiile și identificarea tendințelor de evoluție, doar în situații de poluare accidentală.  - Concentrații de poluanți (MTS, THP) în apa subterană |
| Aer | Program de monitorizare a calității aerului | - Calitate: indicatorii specifici de calitate ai aerului care să permită compararea cu condiițiile și identificarea tendințelor inițiale și identificarea tendințelor de evoluție.  - Concentrații de poluanți în imisie – pulberi și gaze de eșapament, doar în situații de sesizări din partea populației.  -tehnic: caracteristicile tehnice ale echipamentelor staționare și mobile. |
| Sol-subsol | Program de monitorizare a calității solului | Calitate: monitorizarea calității solului și încadrarea în normativelor de calitate, doar în situații de poluare accidentală.  Concentrații de poluanți: produse petroliere  Tehnic/procedural: monitorizarea gestionării materialului din decopertă |
| Managementul deșeurilor | Program de monitorizare a deșeurilor | Calitate/procedural: cantitatea de deșeuri pe tipuri, caracterizare compoziție, documente de raportare, documente de expediție și facturi emise/plătite pentru deșeurile expediate de pe amplasament. |
| Biodiversitate | Program de monitoriz. a biodiversității | - Se va monitoriza avifauna, de către un specialist biolog, în timpul amenajării iazului piscicol și după finalizarea lucrărilor (2 ani); rezultatele monitorizărilor vor fi transmise și corelate cu informațiile deținute de custodele sitului protejat din apropiere; |
| Zgomotul și vibrațiile | Program de monitorizare a nivelului de zgomot | Tehnic/calitativ: măsuri implementate pentru reducerea nivelului de zgomot; nivelul de zgomot la receptori (zone rezidențiale), doar în situații de sesizări din partea populației. |
| Infrastructura rutieră transportul | Program de monitorizare a riscurile potențiale legate de transport | Indicatorii cu privire la starea drumurilor |

***Concluziile SEICA sintetizate în Avizul de Gospodarire a Apelor impune implementarea unui program de monitorizare***

Programul de monitorizare se va desfasura pe parcursul lucrarilor de excavare, a celor de

amenajare iaz piscicol si pe perioada de functionare a acestuia şi se referă la :

-observaţii zilnice ala stabiltăţii taluzurilor

-prelevarea de probe de apă din punctele de monitorizare :foraje amplasate amonte şi aval de heleşteu şi efectuarea de analize astfel :

|  |  |  |
| --- | --- | --- |
| Parametrul monitorizat | Frecvenţa în perioada de exploatare | Frecvenţa în perioada premergătoare populării (1an ) |
| Nivel hidrostatic având ca reper bordura tubului | 2 analize/an , probe recoltate din F1 şi F2 | 4 analize /an , probe recoltate din F1 , F2 şi apa acumulată în lac |
| Oxigen dizolvat |  |  |
| pH |
| CCOCr |
| NH4+ |
| NO2- |
| NO3- |
| PO43- |

Scopul acestei monitorizări este de a urmări evoluţia calităţii apei freatice în zona de amplasare a folosinţei.În cazul în care apare o înrăutăţire a calităţii apei freatice datorată folosinţei la care se referă avizul de gospodărire a apelor, beneficiarul va lua toate măsurile şi va executa toate lucrările care se vor considera necesare pentru remedierea situaţiei, pe cheltuiala proprie.

Ca referinţă se vor considera reultatele obţinute la evaluarea iniţială menţionate în Avizul de Gospdărirea a Apelor.

**Prezentul acord de mediu este valabil pe toată perioada de realizare a proiectului** **, iar în situaţia în care intervin elemente noi, necunoscute la data emiterii acordului de mediu sau se modifică condiţiile care au stat la baza emiterii acestuia, titularul proiectului are obligaţia de a notifica autoritatea competentă emitentă.**

Nerespectarea prevederilor prezentului acord atrage suspendarea şi anularea acestuia, după caz.

Prezentul acord poate fi contestat în conformitate cu prevederile Legii nr.292/2018 privind evaluarea impactului anumitor proiecte publice şi private asupra mediului şi ale Legii contenciosului administrativ nr.554/2004, cu modificările şi completările ulterioare .

DIRECTOR EXECUTIV ,

Viorica Georgeta BARABAŞ

ŞEF SERVICIU ÎNTOCMIT

Avize, Acorduri, Autorizaţii Anca VOICA POP (AAA)

Lucia Doina COSTINAŞ

ÎNTOCMIT

Anca UNGUREANU

(CFM –Domeniul Biodiversitate)